Exqrch/javanese-Komodo-pixelgpt huggingface dataset:
Video musik kanggo "'오늘부터 우리는'"(Me gustas tu) iki dibabar ing saluran resmi YouTube GFriend tanggal 23 Juli 2015
GFriend miwiti promosi minangka grup vokal ing tanggal sing padha nalika albumé ditokaké, ya iku 23 Juli 2015 ing M! Countdown ing Mnet
GFriend dilembana amarga sanadyan teka saka perusahaan cilik nanging nduwéni kuwalitas apik banget
Ing 7 September 2015, salah siji saka fancam (kodhak sutresnané GFriend) dadi viral amarga sawenèh anggota kepleset kaping akèh (laping wolu) amarga panggungé lunyu, banjur padha tangi manèh lan ngrampungaké gelaran
GFriend dilembana amarga profesionalismené ing donyané hiburan.
Minetest Minetest (diwaca "MAIN-tès;" biyèné diarani "Minetest-C55") kuwi dolanan video kang gratis lan migunakaké Irrlicht 3D engine lan diprogram ing C++
Dolanan iki kalêbu dolanan video bak wêdhi
Digawé déning Perttu "celeron55" Ahola lan kontributor liyané lan dirilis ing sangisoré lisènsi LGPL
Minetest digawé amarga diinspirasi saka InfiniMiner lan dolanan sak rupa
Dolanan iki bakuné ing kréatifitas lan gawé wangunan, supaya pêmain bisa mbangun konstruksi saka kothak manéka warna ing donya 3D, kanthi dikênal minangka donya "voxel"
Alur saka dolanan iku dipérang ing loro modê utama: Minetest bisa didolani ing modê sak pêmain utawa akéh pêmain
Minetest nduwé prosés modhifikasi kang mbukak lan gampang, nggunakaké basa Lua lan bisa lumaku lancar ing mêsin lawas lan anyar
Dolanan Minetest kuwi bisa sak-saké kang main, nanging duwé tujuan utama: bisa urip waras lan gawé papan panggonan kanggo urip slamêt
Wêktu mulai dolanan, lakoné bakal ana ing panggon acak ing panggon kang bakal digawé karo dolanané
Donyané kasusun saka kubus 3D kang diarani "node", kang manéka wêrna (kaya ta kayu, lêmah, watu) lan ukurané kira-kira 1 mètêr kubik
Blok-blok kasêbut ditata supaya kabêntuk gunung, lêmbah, têbing, lsp
Uga ana manéka warna bioma
Sing main bisa ngêdhuk manéka warna bahan, kang bakal mêtu ing invéntarisé kang dolanan
Sabanjuré kuwi, kang main bisa dèlèh blok kang wis dikêdhuk sadurungé, saéngga kang main bisa gawé wangunan manut gêlêmé kang main
Kanggo ngéntukké barang liyané, kang main kudu gawé kêrajinan (misalé gawé kapak kanggo nambang wijih wêsi)
Ana manéka wêrna minêral lan bahan-bahan ing Minetest, saka wit-witan lan lêmah nganti kang angél digolékki kaya "Mese" (diwaca biasa), kang dinggo gawé pêdhang, kapak, beliung, sêkop, lan uga dadi bahan utama ing modhifikasi "Mesecons" (kaya "redstone" saka "Minecraft")
Sing main uga nduwé kêwarasan kang bisa kélong amarga dêmok lava, jiblok saka panggon dhuwur, utawa kadadêan liyané
Kêwarasan bisa balik saka mangan apêl utawa panganan liyané
Pas kang main duwé nol kêwarasan, lakoné bakal mati, lan bakal urip manèh ing panggon acak
Donya dolanan digawé têrus-têrusan pas kang main njlajah panggonan anyar ing donya kasêbut
Minetest duwé donya kang jêmbar bangêt
Sênadyan ana batês donyané
Dolanan iki bisa kaya ngono amarga donyané dibagi dadi blok-blok kang diarani "MapBlocks", kang mung dimot pas gawé donya utawa ana kang main ing cêdhaké
Lakon dudu kang main (uga disêbut "NPC", uga diarani dadi "mobs") bisa ditambahké kanthi cara masang modhifikasi
Modê jaga panguripan ("survival")
Ing modê iki, kang main nduwéni kêwarasan kang bisa kélong amarga ana kadadéan kang gawé kélong
Yèn lakoné mati, bakal urip manèh ing panggon acak utawa kang wis ditêmtokaké
Sing main bisa ngêdhuk bahan-bahan
Bahan-bahan kuwi bisa diolah (digawé kêrajinan) kanggo gawé barang kang luwih bêcik.
Dolanan iki duwé sistêm invéntaris, lan kang main diwatêsi cacahé barang kang digawa
Sing main diwènèhi 32 panggon kanggo barang, kang bisa nampung paling sithik 1 barang lan mung 1 jênis kanggo sabên panggon
Sabên panggon bisa diisi paling akéh manut dolanané, kang diarani tumpukan ("stack")
Gawané, kang main lawan kang main liyané diolèhké lan ngolèhké anané padu antara kang main
Ing modê iki, gêgayuhan utama kang main iku bangun apa waé
Sing main bisa jipuk barang sak gêlêmé
Sing main namung nyérét barang saka invéntaris kréatif mênyang invéntaris kang main
Yèn kang main utawa kang ngurus nambahké modhifikasi, barang anyar kuwi uga bakal muncul
Ing modê iki, mobs isih bisa muncul, kaya ing modê jaga panguripan ("survival")
Minetest iki pisanan ditêrbitaké déning Perttu "celeron55" Ahola liwat GitHub ing 31 Juli 2011 kang vérsi 0.2.20110731_3
Banjur éntuk akèh pangguna, akèh kang banjur mèlu bangun Minetest
Padha nulungi karo mbênakake "bug", nambah fitur, modifikasi, utawa gagasan
Punika dhaptar vérsi wiwit 0.4.3 nganti saiki.
Halo-halo Haluhalo utawa Halo-halo (], "campuran bebarengan") punika populer Filipino panganan cuci mulut karo campuran dipun cukur es lan evaporated susu kanggo kang ditambahake macem-macem, úa, kalebu nggodhok manis kacang buncis, klapa, sago, "gulaman" (agar sele), tubers lan woh-wohan
Iku dadi ing kaca dhuwur utawa bowl.
Vivian Hsu Vivian Hsu (Tradisional: 徐若瑄; Pinyin: Xú Ruòxuān; Wade–Giles: Hsu Jo-hsüan; Pe̍h-ōe-jī: Chhî Jio̍k-soan; #ALIH 19 Maret 1975) iku sawijining penyanyi, artis lan fotomodèl Taiwan
Vivian dadi kawentar ing Jepang, ing kana dhèwèké muncul wiwit ing taun 1995 lan banjur dadi sèlèbriti sing misuwur lan ditepungi akèh wong ing pungkasaning dasawarsa 1990-an
Dhèwèké uga tau dadi vokalis Black Biscuits, sawijining band Jepang sing tau ngrilis patang single, "Stamina", "Timing", "Relax", "Bye-Bye", lan album siji, "Life"
Single papat iki bisa tekan top 5 undhak-undhakan Oricon singles chart, lan "Life" bisa tekan #6 ing undhak-undhakan album
Vivian iku anak kapindho, bapakné iku wong Taiwan Tyonghowa, kamangka ibuné iku Wong Atayal, sawijining bangsa pribumi Taiwan
Vivian Hsu nalika cilik nganggo jeneng resmi Hsu Su-chuan (Mandarin: 徐淑娟; pinyin: Xú Shújuān) nganti awaké miwiti karir minangka modèl
Wong tuwané pegatan nalika Vivian isih cilik
Dhèwèké sekolah ing sekolah dhasar Taipei Jianxing lan SMP Taipei Shulinguo
Kariré Vivian ing donya panglipur diwiwiti sawisé menang kontès "Bocah Wadon Ayu sing nduwé Bakat" lan dianakaké déning CTS Taiwan ing taun 1990
Nalika iku dhèwèké nyambut gawé ider panganan nganggo pit lan para langganané padha weruh yèn dhèwèké lumebu tivi.
Kwadas, Makbon, Sorong Kwadas iku kelurahan sing kapernah ing Dhistrik Makbon, Kabupaten Sorong, Provinsi Papua Kulon, Indonesia
Kelurahan iki kodhene wewengkon 92.01.01.2008.
Batu Lubang Pantai, Makbon, Sorong Batu Lubang Pantai iku kalurahan sing kapernah ing Dhistrik Makbon, Kabupaten Sorong, Provinsi Papua Kulon, Indonesia
Kelurahan iki kodhene wewengkon 92.01.01.2007.
Batu Lubang, Makbon, Sorong Batu Lubang iku kampung sing kapernah ing Dhistrik Sorong, Kabupaten Sorong, Provinsi Papua Kulon, Indonesia
Kampung iki kodhene wewngkon 92.01.01.2005.
Teluk Dore, Makbon, Sorong Teluk Dore iku kampung sing kapernah ing Dhistrik Makbon, Kabupatèn Sorong, Provinsi Papua Kulon, Indonésia
Kalurahan iki kodhené wewengkon 92.01.2010
Nawawi al-Bantani Syekh Muhammad Nawawi al-Jawi al-Bantani (Arab: ‎‎) atawa Syekh Nawawi al-Bantani (lair ning Tanara, Serang, 1230 H/1813 M - séda ning Mekah, Hijaz 1314 H/1897 M) iku wong ngalim Indonesia kang dadi Imam Masjidil Karam
Deweke duweni gelar "al-Bantani" kerana asale saking Banten, Indonesia
Deweke iku wong ngalim lan intelektual kang produktif pisan nulis kitab
Jumla karyanè bli kurang bli luwih saking 115 kitab kang nyrambahi babagan elmu fiqih, tauhid, tasawuf, tapsir, lan kadis
Kerana kemoncerane, Syekh Nawawi al-Bantani banjur diceluk Sayyid Ulama al-Hijaz (Pangarep Ulama Hijaz), al-Imam al-Muhaqqiq wa al-Fahhamah al-Mudaqqiq (Imam kang linuwih elmune), A'yan Ulama al-Qarn al-Ram Asyar li al-Ijrah (Tokoh Ulama Abad 14 Hijriyah), sampe Imam Ulama al-Haramain, (Imam 'Ulama Rong Kota Suci).
Nella Kharisma Nella Kharisma, iku jeneng asliné Nella Tri Charisma (lair ing Kediri, 1994; umur taun) ya iku penyanyi dangdut saka Indonesia
Penyanyi sing lair ing kutha Kediri iki misuwur kanthi laguné, ya iku "Konco Mesra"
Nella Kharisma cilik, ing 3 taun wis melu nyindhèn ing pagelaran wayang ing Kediri
Bakat nyanyiné Nella Kharisma wis ana wiwit cilik, amarga wong tuwané iku juru kagunan
Bapaké Nella, ahli ing musik campursari, déné ibuné prigel main piranti musik gitar, angklung, lan suling
Nalika Nella ngancik kelas 3 SMP dhèwèké wiwit aktif nyanyi ing manéka papan kanthi iringan musik organ tunggal
Nalika déwasa, Nella Kharisma gabung karo kelompok musik Melayu sing kondhang mawa jeneng "Doremi", sing dipandhégani déning Cak Rull, lan Nella Kharisma wiwit misuwur ing jagating nyanyi
Ing taun 2017, Nella Kharisma resmi gabung karo NAGASWARA, lan dhèwèké kasil mbabar albumé sing kawitan, ya iku "Konco Mesra 2017" karyané R
Mbabar lagu "Konco Mesra 2017"
Lagu "Konco Mesra 2017" karyané R
Husin Albana iki kasil nyandhak angka 13 yuta pamiarsa ing YouTube
Para pandemené Nella Kharisma ing manéka warna papan nuli gawé kelompok pandemen sing dijuluki "Nella "Lovers""
Lagu "Konco Mesra 2017" nyaritakaké bab kekancan sing jalari tuwuhé katresnan
Wong Atayal Wong Atayal (Tionghoa: 泰雅; Pinyin: Tàiyǎ), uga ditepungi minangka Wong Tayal lan Wong Tayan, iku sawijining bangsa pribumi Taiwan
Ing 2014 Wong Atayal cacahé ana 85.888 jiwa
Iki tegesé Wong Atayal iku cacahé ana 15,9% saka populasi pribumi Taiwan, lan dadi bangsa pribumi gedhé dhéwé nomer telu.
Lemkivshchyna Lemkivshchyna utawa Lemkovyna (#ALIH; Rusyn: Лемковина/"Lemkovyna"; Basa Ukrania: Лемківщина "Lemkivshchyna") ya iku wewengkon ing Éropa sing asliné didunungi déning wong Lémko
Sanajan wong Lémko iku mujudaké sawijining kelompok ètnik sing mirunggan, nanging wong-wong kasebut nganggep yèn dhèwèké iku minangka bagéyan saka masarakat Rusyn lan/utawa masarakat Ukraina
Wewengkoné Lemkovyna akèh nyrambahi sadawaning tapel wates antarané Polen lan Slowak tekan sawenèh pérangan kuloné Ukraina.
Wong Amis Wong Amis (Mandarin: 阿美族; pinyin: āměi-zú; uga diarani Ami utawa Pangcah) iku sawijining golongan ètnis Austronésia kang kalebu bangsa pribumi Taiwan
Basa kang dipituturaké ya iku basa Amis
In taun 2014 Wong Amis cacahé ana 200.604
Dadi kira-kira 37,1% utawa luwih saka sapratelu kabèh pedunung pribumi Taiwan iku Wong Amis
Dadi bangsa Amis iku bangsa pribumi kang gedhé dhéwé
Ing dasawarsa pungkasan iki, akèh Wong Amis kang dadi èksogam lan kawin campur karo Wong Tyonghwa Taiwan Han lan uga bangsa pribumi liyané
Wong Amis ngarani awaké dhéwé Pangcah, kang tegesé "manungsa" utawa "wong awaké dhéwé." Nanging kepriyé waé tembung Amis luwih kerep dienggo ing Taiwan
Tembung iki dhedhasar tembung amis, kang tegesé "lor." Sajroning kalangan akadémisi durung ana konsènsus genéya jeneng "Amis" dienggo ngarani Wong Pangcah
Ana kang duwé panemu menawa Wong Puyuma kang dhisik dhéwé ngarani mengkéné, déné Pangcah dunungé saloring Wong Piyuma
Nanging ana panemu liya kang nyatakaké menawa wong-wong kang urip Tegal Taitung ngarani awaké dhéwé "Amis" amerga leluhuré sangkané saka lor
Panemu kapindho iki kacathet ing "Banzoku Chōsa Hōkokusho", lan nyatakaké menawa iki ayaké kang dadi sumberé apa kang diarani para ahli antropologi "Falangaw Amis", ya iku Wong Amis kang saiki manggon ing Chenggong nganti tekan Tegal Taitung
Para sanak saduluré sacara génétis kang raket dhéwé iku katoné Wong Filipino
Miturut buku "Taiwanese Aboriginal History: Amis", Wong Amis bisa dipérang dadi limang golongan: Tulung diwigatèkaké menawa klasifikasi kaya mengkéné, sanadyan wis ditampa sacara akèh golongan, iku mung dhedhasar sebaran géografis waé lan migrasi ètnis
Dadi prabédan ing budaya, basa, lan fisik kang bisa diamati ora mesthi cocog
Urusan kulawarga, kalebu urusan dhuwit iku kang mutusaké wong wadon kang tanggung jawab, sajroning tradisi Ami.Ora akèh wong kang wis tau weruh wong Amis, nanging akèh wong kang wis tau krungu Wong Amis
Sérémoni tradhisional kang wigati dhéwé ya iku fèstival panèn
Fèstival Panèn Amis iku kanggo nuduhaké rasa matur nuwun marang para Jawata lan padha dedonga supaya wohing panèn ing taun ngarep bakal raharja manèh
Fèstival iki dianakaké antara sasi Juli tekan Sèptèmber.
Stagen Stagèn ya iku kain kaya selendhang sing gunané kanggo ngiket padharan
Biasané dienggo déning ibu-ibu utawa kaum hawa.
Bateré Bateré yakui perkakas elektronika sing bisa nyimpen listrik
Nalika baterei nyedhiyakake daya listrik, terminal positif yaiku katoda lan terminal negatif yaiku anoda
Nalika baterei disambungake menyang beban listrik eksternal, reaksi redoks ngowahi reaktan energi dhuwur dadi produk energi sing luwih murah, lan bedane energi bebas dikirim menyang sirkuit njaba minangka energi listrik.
Sagita (grup musik) Ciri khas
Ing saben katon, Sagita bakal nambah musik "jandut" ing menit pungkasan laguné
Sing paling nonjol ya iku wektu bagéan kempul
Swara iku mau kasil saka gitar listrik, saéngga nduwé ciri khas dhéwé
Sagita karo personil anyar
Kurdhistan Turki Kurdhistan Turki utawa Kurdhistan Lor (Kurdhi: Bakurê Kurdistanê‎) ngrujuk marang pérangan saka Turki ing wewengkon Anatolia lan wewengkon Anatolia Kidul-Wétan, papan dedunungé wong-wong Kurdhi minangka golongan ètnis sing dhominan
"Kurdish Institute of Paris" prakiraan metara yèn ana udakara 20 yuta wong Kurdhi sing manggon ana ing Turki
Wong Kurdhi lumrahé nganggep pérangan kidul-wétané Turki minangka salah sawijining pérangan saka Kurdhistan Magung, sing uga dumadi saka pérangan loré Suriah (Rojava utawa Kurdhistan Kulon), Irak sisih lor (Kurdhistan Kidul), lan Iran sisih lor-kulon (Kurdhistan Wétan)
Istilah Kurdhistan Turki kerep digayutaké lan uga digunakaké ing kontèks nasionalismé Kurdhi sing marakaké istilah kasebut dadi kontrovèrsial ing Turki
Amarga iki, ana ambiguitas bab istilah iki, lan istilah iki dadi nduwèni teges sing béda-béda gumantung karo kontèksé
Istilah iki wis digunakaké ing sawenèh tulisan élmiyah lan médhia warta kanggo ngrujuk wewengkon ing Turki sisih kidul-wétan kanthi populasi wong Kurdhi sing akèh
Miturut "Encyclopædia Britannica" ana 13 provinsi ing Turki kanthi wong kurdhi minangka mayoritasé: Iğdır, Tunceli, Bingöl, Muş, Ağrı, Adıyaman, Diyarbakır, Siirt, Bitlis, Van, Şanlıurfa, Mardin, lan Hakkâri
Wewengkon iki mujudaké pérangan pinggir kidul-wétané Anatolia
Wewengkon iki duwé iklim kontinèntal — panas ing mangsa panas, lan adhem ing mangsa salju
Sanadyan mangkono, akèh papan sing loh lan wis kasil ngèkspor gandum lan rajakaya marang kutha-kutha liya
Sanadyan mangkono, ing sawenèh papan ing wewengkon iki, akèh padunungé sing padha migrasi marang wewengkon liya ing Turki amarga anané konflik lan uga akèhé wong sing nganggur
Sènsus taun 1965: Golongan Ètnis lan Basa
Kurdhistan Turki akèh-akèhé didunungi déning golongan ètnisKurdhi, karo Turki, Arab, Zaza, lan Suryani minangka golongan minoritas
Ing sènsus taun 1965, panutur basa Kurdhi dadi cacah jiwa mayoritas ing Ağrı, Batman, Muş, Bingöl, Tunceli, Bitlis, Banjarnegara, Şanlıurfa, Hakkâri, Siirt, Şırnak, lan Van, lan pluralitas ing Diyarbakır
Wiwit taun 1990-an, imigrasi peksan saka pérangan kidul-wétan njalari akèh wong Kurdhi sing pindhah menyang kutha-kutha liya; kaya ta Istanbul, Ankara lan Izmir.
Tayo the Little Bus Tayo the Little Bus (Tayo Bis Cilik, basa Koréa: 꼬마버스 타요, "kkoma-beosu tayo") ya iku pilem sèri kartun tivi sing digawé déning Iconix Entertainment lan Educational Broadcasting System (EBS) saka Koréa Kidul
Kacrita bab tetumpakan ing kutha, mliginé bis
Karakter utamané ya iku Tayo, bis cilik wernané biru, lan kanca-kanca bisé, Rogi (werna ijo), Lani (werna kuning), Gani (werna abang), lsp.
Queen Queen yaiku grup band musik asal Inggris sing diadegaké ing taun 1970 ing London, Britania Agung
Anggotané klasik yaiku Freddy Mercury (vokalis utama lan piano), Brian May (gitaris utama lan vokal), Roger Taylor (drum lan vokal), lan Jon Deacon (gitar bas)
Karya-karyané sing awal diprebawani gagrag "progressive rock", "hard rock", lan "heavy metal", nanging band iki sithik sithik dadi luwih konvènsional lan luwih trep kanggo diputer ing radhio mawa nganggo gagrag liyané, kaya ta "arena rock" lan "pop rock"
Sadurungé ngadegaké Queen, May lan Taylor wis main bareng ing band Smile
Mercury nalika iku sing isih nyandhang jeneng Farrokh Bulsara dadi sawijining wong sing nggandrungi Smile lan mènèhi sumangat supaya èkspèrimèn luwih akèh ngenai panggung lan tèknik rekaman
Mercury nggabung ing taun 1970 lan ngusulaké jeneng "Queen" lan wiwit iku nyandhang jeneng artisé.
Wong Kurdhi ing Suriah Wong Kurdhi ing Suriah iku ngrujuk marang wong-wong katurunan Kurdhi sing lair, utawa sing ndunungi wewengkon ing Suriah
Miturut akèh sumber, wong Kurdhi iku minangka ètnis minoritas sing gedhé dhéwé ing Suriah, kanthi gugung cacah jiwané udakara 7% lan 10% saka gunggung kabèh padunung Suriah
Wong Kurdhi ing Suriah wis kerep ngadhepi dhiskriminasi lan tumindak ala déning pamaréntah
"Kurdhistan Suriah" (Kurdish: Kurdistana Sûriyê) iku jeneng ora resmi sing digunakake déning sawenèh wong kanggo ngrujuk marang wewengkon lor lan lor-wétané Suriah sing didunungi déning wong Kurdhi
Wewengkon pérangan lor-wétan sing didunungi déning wong Kurdhi nyrambahi pérangan Kagubernuran Hasakah
Kutha-kutha Kutha-kutha sing utama ing wilayah iki ya iku Qamishli (Qamishlo) lan Al-Hasakah
Wewengkon liyané kanthi cacahé wong Kurdhi kang cukup akèh ya iku Kobanî (resminé dikenal minangka Ayn al-Arab) ing sisih loré Suriah cedhak kutha Jarabulus lan uga kutha Afrin karo sakupengé kutha kasebut ing sadawaning tapal watesé Turki
Akeh wong Kurdhi sing ngupadi saperlu mujudaké pulitik otonom kanggoné wewengkon Kurdhi ing Suriah, kaya sing ana ing Kurdhistan Irak, utawa hak dadi pérangan saka Kurdhistan sing swatantra
Jeneng Rojava (Kurdish: Rojavayê Kurdistanê) uga digunakaké déning sawenèh wong Kurdhi kanggo ngrujuk marang wewengkon magepokan, sing didunungi déning wong Kurdhi ing Suriah
Wong Kurdhi iku minangka minoritas ètnis sing paling gedhé ing Suriah, lan udakara 7 nganti 10 persèn saka cacah jiwa ing Suriah,ing taun 2011— utawa udakara 1,6 nganti 2,5 yuta wong
Populasiné wong Kurdhi ing Suriah kagolong sithik yèn dibandhingaké karo populasiné wong Kurdhi ing nagara-nagara sacedhaké, kaya ta Turki (14,4 - 16 yuta), Iran (7,9 yuta), lan Irak (4,7 - 6.2 yuta)
mayoritas wong Kurdhi ing Suriah nuturaké basa Kurdhi kanthi dhialèk Kurmanji, ya iku dhialèk sing dituturaké ing Turki, lan pérangan lor-wetané Irak lan Iran
Wong Kurdhi lumrahé manggon ana ing wewengkon géo-budaya ing pérangan lor-wétané Suriah
Wewengkon iki nyrambahi pérangan gedhéné Kagubernuran Al-Hasakah, (biyèné provinsi Jazira), Wewengkon sing uga didunungi déning wong Armèni, wong Aram, lan wong Suryani
Kutha-kutha sing utama ing wewengkon iki ya iku Qamishli lan Hasakah
Wewengkon liyané kanthi cacahé wong Kurdhi sing cukup akèh ya iku Kobanê (Ayn al-Arab) ing sisih loré Suriah cedhak kutha Jarabulus
Pérangan Suriah sisih lor lan lor-wétan sing didunungi déning wong Kurdhi ajejuluk "Kurdistana Binxetê" ing basa Kurdhi
Sawijining wewengkon punjering populasi Kurdhi ya iku Kurd Dagh (Pagunungan Kurdhi) ing sisih lor-kulon, ing sacedhaké kutha Afrin ing Kagubernuran Aleppo, wilayah sing ambané nyrambahi sawenèh dhistrik ing Turki ing dhistrik Islahiye lan Kırıkhan
Akèh wong Kurdhi sing uga ndunungi kutha-kutha gedhé lan wewengkon métropolitan, contoné ing pomahan Rukn al-Din ing Damsyik kang biyèné dikenal minangka "Hayy al Akrad" ("Kurdish Quarter"), lan pomahan Aleppo, Syekh Maqsood.
Bopomofo Zhuyin fuhao utawa Cuin (Mandharin: 注音符號), Zhuyin (Mandarin: 注音), Bopomofo (ㄅㄆㄇㄈ) utawa Aksara Pocap Cina iku siji tatalaku alihaksara swarajati kanggo basa Mandharin Taiwan
Tatalaku iki uga ditrapaké kanggo anulis basa-basa Cina liyané, lumrahé ya basa-basa Cina liyané lan basa Hogkyen ing Taiwan
"Bopomofo" uga bisa ditrapaké kanggo nulis laras basa ing basa-basa Cina
Aksara Pocap Cina kanggo basa Cina liya uga ana ing "Bopomofo Extended Block" ing "Unicode"
Basa Hogkyen ing Taywan
Ing Taywan, Bopomofo kanggo sarana amulang basa Hogkyen utawa basa Mandharin lan kanggo anulis kanthi swarajati ing toko, karaoke, sarta pilêm
Têlung aksara iki sadurunge uga
dinggo ing basa Mandharin Baku taun 1913 M
Aksara-aksara sangisor iki kanggo ana ing basa Kwongtung.
Memedi ing Budaya Thailand Percaya karo memedi ing budaya Thailand iku kondhang lan turun-temurun
Ing sajarah Thailand, uwong kang ngrasuk agama Buddha uga padha percaya bab roh-roh utawa memedi ing crita rakyat
Mitos iki wis panggah lan ngrembaka
Crita-crita kuwi banjur diadhaptasi ing média kang modérn, kaya déné film Thailand, Opera Sabun TV Thailand, lan Komik Thailand
Sawetara memedi ing budaya Thailand kuwi uga dienggo marang budaya tanggané
Krasue, contoné bagèan saka Kamboja, Laos lan budaya Melayu
Sawetara iki antarané Pret kang dhuwur, kuwi bagéan saka mitologi Buddha
Meneh liyané kaya ta Phi Dip Chin, kang wis kalebu kawruh memedi Thailand liwat wong Cina kang manggon ing Thailand pirang abad pungkasan
Roh-roh utawa memedi Thailand iku kawentar minangka "phi" (ผี)
Sebagéyan gedhé roh-roh kuwi "nocturnal." Umumé memedi kang tradhisional ora dituduhaké ing lukisan utawa gambar, kajaba kanggo memedi "Pret"
Amarga kuwi crita bab memedi blaka diceritakaké dhedhasar saka tradisi lésan
Kapitayan lokal babagan roh-roh ing pedésan Thailand disinau déning Phraya Anuman Rajadhon
Sawetara memedi Thailand kang kondhang ya iku : Chao Kam Nai Wen (เจ้ากรรมนายเวร), ya iku memedi kang nyilakani manungsa kang atiné ala, mligi kang tau nyilakani memedi nalika uripé.
Lowell Bergman Lowell Bergman (lair 24 Juli, 1945) kapiji minangka priyayi pinunjul ing babagan pawarta invèstigasi miturut Reva lan David Logan Bentenaken ing Graduate School of Jurnalisme ing UC Berkeley
Dhèwèké uga dadi Dirèktur Pawarta Invèstigasi kang wis memulang seminar mligi babagan warta invèstigasi jroning luwih saka 20 taun
Bergman uga dadi produsèr/juru warta kanggo sèri dokumèntèr PBS kang asesirah "Frontline"
Laku pakaryané Bergman wis lumaku wetara limang dasawarsa
Dhèwèké misuwur minangka juru yasa/produsèr, juru warta, lan uga minangka dirèktur warta invèstigasi ing ABC News lan minangka juru yasa/produser CBS News kanggo "60 Menit"
Crita gegayutan karo industri rokok kang katilik srana invèstigasi déning Bergman kacathet ing film kang kapinunjul ing Academy Award asesirah" The Insider"
Saka taun 1999 tekan taun 2008, Bergman dadi juru warta invèstigasi ing layang kabar "New York Times"
Kaprigelan yasa proyèk warta invèstigasi kang nyawijèkaké giyaran tivi, warta cétak, lan wèb internèt dadi kaunggulané Bergman
Bergman wis nampa manéka warna pakurmatan lantaran pakaryan warta cétak lan warta giyaran tivi utawa vidéo, kalebu Abiwada Pulitzer kanggo Pangabdi / Leladi marang Masyarakat, nalika dhèwèké makarya ing "New York Times" ing taun 2004
Abiwada iku katampa krana warta asesirah "A Dangerous Business" utawa "Laku Dagang kang Mbebayani" kang mbabar cathetan rinci mungguh panyidra marang kaslametané wong kang nyambut gawé katambahan déning panyidra kang jinarak tumata marang paugeran mungguh lingkungan urip kang katindakaké déning industri wesi saluran buangan limbah lan pipa banyu
Crita kasil invèstigasi iku dadi siji-sijiné pamenang Pulitzer kang uga diakoni donya srana ganjaran abiwada pinunjul ing babagan giyaran/video
Kejaba nampa akèh Abiwada Emmys, Bergman uga diajèni srana limang Abiwada Teken Salaka lan Emas Alfred I
duPont-Universitas Columbia, telung Peabodys, siji Polk Award, siji Abiwada Sidney Hillman Award kanggo Laku Wewarta babagan Perburuhan, siji Abiwada Bart Richards Award Laku Kritis Media, National Press Club's Arthur Rowse Award for Press Critism utawa Abiwada Paguyuban Pers Nasional Arthur Rowse kanggo Laku Kritis Media, Mirror Award utawa Abiwada Pangilon saka Sekolah Komunikasi S.I
Newhouse ing Universitas Syracuse, lan Abiwada James Madison mungguhing Kamardikan Informasi kanggo Panggayuhing Laku Karya saka Masyarakat Juru Warta Profesional
Awal urip lan laku pakaryan (karir)
Éyang putriné Bergman iku sekretaris-bendahara kapisan ing ILGWU lokal ing New York; déné éyang kakungé uga salah siji kang ngedegaké ILGWU New York
Wong tuwané Bergman padha-padha pengungsi Yahudi saka laladan Éropa Wétan; ramané teka saka Honggari liwat Cuba tekan Amerika Serikat, déné Ibuné kalebu anggota Poale Zion (paguyuban buruh Zionis)
Bergman lulus saka Universitas Wisconsin–Madison, mawa Pakurmatan, ing Sosiologi lan Sajarah, lan lulusan féllow ing filsafat saka Universitas California, San Diego
Ing Universitas California iki dhèwèké kawulang déning Herbert Marcuse